**Ministru kabineta noteikumu projekta “Par Latvijas Republikas valdības, Igaunijas Republikas valdības un Lietuvas Republikas valdības līgumu par kvalifikāciju, kas saistītas ar augstāko izglītību, automātisku akadēmisko atzīšanu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās  | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. punktu anotācijas kopsavilkums nav jāaizpilda, jo nepārsniedz divas lappuses. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | Ministru kabineta noteikumu projekts “Par Latvijas Republikas valdības, Igaunijas Republikas valdības un Lietuvas Republikas valdības līgumu par kvalifikāciju, kas saistītas ar augstāko izglītību, automātisku akadēmisko atzīšanu” (turpmāk – Noteikumu projekts) ir izstrādāts, ievērojot visu Pušu interesi, un ņemot vērā M. Kučinska valdības deklarācijas 120.1. punktā noteikto uzdevumu par akadēmiskās mobilitātes veicināšanu un ārvalstu studējošo īpatsvara palielināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2012. gada aprīlī pieņemtajā Bukarestes komunikē Eiropas Augstākās izglītības telpas ministri apņēmās virzīties uz ilgtermiņa mērķi un ieviest salīdzināmo akadēmisko grādu automātisko atzīšanu.Saskaņā ar Latvijas Republikas Izglītības un zinātnes ministrijas apkopotajiem statistikas datiem 2017. gadā Latvijā studēja 155 studenti, kuri iepriekšējo izglītību bija ieguvuši Lietuvā, un 74 studenti, kuri iepriekšējo izglītību bija ieguvuši Igaunijā. Savukārt, saskaņā ar Igaunijas Republikas Izglītības un pētniecības ministrijas sniegto informāciju 2017./2018. akadēmiskajā gadā Igaunijā studē 118 studentu, kuru mītnes valsts ir Latvija, bet saskaņā ar Lietuvas Republikas Izglītības un zinātnes ministrijas sniegto informāciju Lietuvā ir 124 šādu Latvijas studentu.Laika posmā no 2014. gada 1. augustam līdz 2016. gada 31. martam Latvijas Akadēmiskās informācijas centrs (turpmāk – Centrs), Igaunijas fonds *Archimedes* un Lietuvas Augstākās izglītības kvalitātes nodrošināšanas centrs (turpmāk – projekta īstenotāji) kopīgi īstenoja *Erasmus+* projektu “Automātiskā atzīšana starp Igauniju, Latviju un Lietuvu” (turpmāk – projekts), kura mērķis bija izpētīt tiesību aktus un atzīšanas praksi Baltijas valstīs un rast iespēju ieviest vienkāršākas un efektīvākas akadēmiskās atzīšanas procedūras starp Latviju, Igauniju un Lietuvu. 2016. gada 16. un 17. jūnijā Igaunijā notikušās 22. Baltijas valstu Izglītības un zinātnes ministriju tikšanās ietvaros projekta īstenotāji iepazīstināja ministriju pārstāvjus ar projekta rezultātiem un izteica priekšlikumu ministrijām veikt nepieciešamos pasākumus, lai ieviestu automātiskās atzīšanas procedūras un praksi. Rezultātā tika pieņemts lēmums izstrādāt jaunu Baltijas valstu valdību līgumu – *Latvijas Republikas valdības, Igaunijas Republikas valdības un Lietuvas Republikas valdības līgumu par kvalifikāciju, kas saistītas ar augstāko izglītību, automātisku akadēmisko atzīšanu (turpmāk – Līgums).*Šis Līguma projekts paredz veicināt kvalifikāciju, kas saistītas ar augstāko izglītību (ietverot kvalifikācijas, kas sniedz piekļuvi augstākajai izglītībai, un augstākās izglītības kvalifikācijas) savstarpēju atzīšanu akadēmiskiem mērķiem, kā arī veicināt informācijas apmaiņu par Pušu valstu izglītības sistēmām. Līgums attieksies uz tām kvalifikācijām, kas saistītas ar augstāko izglītību, kuras ietvertas Līguma pielikumā esošajā Salīdzināmības tabulā un piešķirtas Pušu valstīs pēc Līguma spēkā stāšanās.Šādas kvalifikācijas bez jebkādām papildu formalitātēm tiks automātiski uzskatītas par salīdzināmām ar tāda paša līmeņa kvalifikācijām citā Pušu valstī saskaņā ar Salīdzināmības tabulu.Šim Līgumam stājoties spēkā, tiks atvieglota formālās izglītības dokumentu savstarpēja atzīšanas procedūra, kas veicinās studentu un citu iedzīvotāju brīvu pārvietošanos. Šis Līgums veicinās Latvijas, Igaunijas un Lietuvas akadēmisko mobilitāti. Līgums sastādīts, ņemot vērā 1997.gada 11.aprīļa Eiropas Padomes un Apvienoto Nāciju Izglītības, zinātnes un kultūras organizācijas (UNESCO) [Eiropas reģiona konvenciju, par to kvalifikāciju atzīšanu, kas saistītas ar augstāko izglītību](https://likumi.lv/ta/id/24681-eiropas-regiona-konvencija-par-to-kvalifikaciju-atzisanu-kas-saistitas-ar-augstako-izglitibu) (Lisabonas konvencija) un tās papildu dokumentus par kvalifikāciju atzīšanu un Boloņas procesa instrumentus, tādus kā diploma pielikums, Eiropas kredītpunktu pārneses sistēma (ECTS), kvalifikāciju ietvarstruktūra; kā arī ārējo un iekšējo kvalitātes nodrošināšanas sistēmu, kas pamatojas uz Eiropas standartiem un vadlīnijām kvalitātes nodrošināšanai Eiropas Augstākās izglītības telpā (ESG).Līguma projekts ir saskaņots ar Igaunijas Republikas Izglītības un pētniecības ministriju un Lietuvas Republikas izglītības un zinātnes ministriju. |
| 3. | Projekta izstrādē iesaistītas institūcijas un publiskas personas kapitālsabiedrības | Projektu kopīgi izstrādāja Latvijas Republikas Izglītības un zinātnes ministrija, Igaunijas Republikas Izglītības un pētniecības ministrija un Lietuvas Republikas izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek. Līgums tiks īstenots no Latvijas Republikas Izglītības un zinātnes ministrijai piešķirtajiem budžeta līdzekļiem.Baltijas Asamblejas 36.sesijas (2017.gada 10. novembris, Tallina) rezolūcijā ir pausts aicinājums pēc iespējas drīzāk izstrādāt un parakstīt Baltijas valstu valdību līgumu par diplomu un zinātnisko grādu automātisku savstarpēju atzīšanu. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Šobrīd Centrs veic ārvalstu izglītības dokumentu, tostarp Igaunijas un Lietuvas izglītības iestāžu izsniegto izglītības dokumentu ekspertīzi un novērtēšanu. 2017.gadā Centrs ir sagatavojis izziņas par 55 Igaunijas izglītības dokumentiem un 114 Lietuvas izglītības dokumentiem.Līgums veicinās to studentu mobilitāti mācību nolūkā, kuri kvalifikāciju, kas saistīta ar augstāko izglītību, būs ieguvuši kādā citā no trim Baltijas valstīm. Pēc Līguma parakstīšanas izsniegto un Līguma pielikumā esošajā Salīdzināmības tabulā iekļauto kvalifikāciju, kas saistītas ar augstāko izglītību, akadēmiskā atzīšana notiks automātiski, tādējādi atvieglojot arī uzņemošo Latvijas augstākās izglītības iestāžu darbu. |
| 2. | Tiesiskā regulējuma ietekme uz tautsaimniecības un administratīvo slogu | Centra administratīvais slogs samazināsies tajā apmērā, kur nebūs nepieciešams veikt Igaunijas un Lietuvas izglītības iestāžu izsniegto izglītības dokumentu ekspertīzi, jo Centrs izziņu par šiem izglītības dokumentiem varēs sniegt saskaņā ar Līgumam pievienoto Salīdzināmības tabulu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Parakstot šo Līgumu, 2000.gadā parakstītais Latvijas Republikas valdības, Igaunijas Republikas valdības un Lietuvas Republikas valdības līgums par izglītības kvalifikāciju akadēmisko atzīšanu Baltijas kopējā izglītības telpā tiks atzīts par spēkā neesošu. Līdz ar to Noteikumu projekts aizstās Ministru kabineta 2000.gada 16.februāra rīkojumu Nr.81 “Par Latvijas Republikas valdības, Igaunijas Republikas valdības un Lietuvas Republikas valdības līgumu par izglītības kvalifikāciju akadēmisko atzīšanu Baltijas kopējā izglītības telpā” (Latvijas Vēstnesis, 2000, 55/57. nr.), nosakot to par spēku zaudējušu |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | 1997.gada 11.aprīļa Eiropas Padomes un Apvienoto Nāciju Izglītības, zinātnes un kultūras organizācijas (UNESCO) [Eiropas reģiona konvencija par to kvalifikāciju atzīšanu, kas saistītas ar augstāko izglītību](https://likumi.lv/ta/id/24681-eiropas-regiona-konvencija-par-to-kvalifikaciju-atzisanu-kas-saistitas-ar-augstako-izglitibu) (Lisabonas konvencija) un tās papildu dokumenti par kvalifikāciju atzīšanu. |
| 3. | Cita informācija |  ES līmenī dažādos formātos ir aktualizēts jautājums par diplomu automātisku atzīšanu ES, tāpēc šis līgums vērtējams kā labās prakses piemērs ES Baltijas valstu reģiona līmenī. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Projekts vienlaikus ar izsludināšanu Valsts sekretāru sanāksmē tiks publicēts Izglītības un zinātnes ministrijas mājaslapā.  |
| 3. | Sabiedrības līdzdalības rezultāti | Tiks norādīti, iesniedzot projektu izskatīšanai Ministru kabinetā.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Latvijas Republikas Izglītības un zinātnes ministrija un Akadēmiskās informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju ietvaros.Pēc Līguma parakstīšanas Centrs pēc pieprasījuma nodrošinās konsultācijas par Līguma piemērošanu, sniegs informāciju par Igaunijas un Lietuvas izglītības sistēmām, veiks to Igaunijas un Lietuvas izglītības iestāžu izsniegto izglītības dokumentu ekspertīzi un novērtēšanu, kas izsniegtas pirms Līguma spēkā stāšanās un tās, kuras izsniegtas pēc Līguma spēkā stāšanās un nav iekļautas Līguma pielikumā esošajā Salīdzināmības tabulā.  |
| 3. | Cita informācija | Nav.  |

Izglītības un zinātnes ministrs K.Šadurskis

Vīza: Valsts sekretāre L.Lejiņa

A.Vahere-Abražune, 67047896

anita.vahere-abrazune@izm.gov.lv